
Text rozhodnutia
Súd: Krajský súd Bratislava Spisová značka: 5S/87/2016 Identifikačné číslo súdneho spisu: 1016200737 Dátum vydania rozhodnutia: 16. 09. 2020 Meno a priezvisko sudcu, VSÚ: JUDr. Marta Barková ECLI: ECLI:SK:KSBA:2020:1016200737.4 Opravné uznesenie Krajský súd v Bratislave v právnej veci žalobcu: Chiesi Pharmaceuticals GmbH, Gonzagagasse 16/16, 1010 Viedeň, Rakúsko, zast.: h&h PARTNERS, advokátska kancelária s.r.o., ul. Mäsiarska 6, 040 01 Košice, IČO: 44 323 760, proti žalovanému: Ministerstvo zdravotníctva Slovenskej republiky, Limbová 2, 837 52 Bratislava, o preskúmanie zákonnosti napadnutého rozhodnutia ministra zdravotníctva Slovenskej republiky - č. S00755-OP-2016 zo dňa 16.02.2016, takto r o z h o d o l : 1. Krajský súd v Bratislave o p r a v u j e záhlavie rozsudku č.k. 5S/87/2016-142 zo dňa 12. septembra 2019 v časti označenie napadnutého rozhodnutia tak, že záhlavie rozsudku znie nasledovne: „Krajský súd v Bratislave v senáte zloženom z predsedníčky senátu JUDr. Renáty Janákovej a členiek senátu JUDr. Zuzany Mališovej a JUDr. Marty Barkovej, v právnej veci žalobcu: Chiesi Pharmaceuticals GmbH, Gonzagagasse 16/16, 1010 Viedeň, Rakúsko, zast.: h&h PARTNERS, advokátska kancelária s.r.o., ul. Mäsiarska 6, 040 01 Košice, IČO: 44 323 760, proti žalovanému: Ministerstvo zdravotníctva Slovenskej republiky, Limbová 2, 837 52 Bratislava, o preskúmanie zákonnosti napadnutého rozhodnutia ministra zdravotníctva Slovenskej republiky - č. S00755-OP-2016 zo dňa 16.02.2016.“ 2. Krajský súd v Bratislave o p r a v u j e v prvom odseku výrok rozsudku č.k. 5S/87/2016-142 zo dňa 12. septembra 2019 v časti označenie napadnutého rozhodnutia tak, že výrok rozsudku znie nasledovne: „Krajský súd v Bratislave napadnuté rozhodnutie ministra zdravotníctva Slovenskej republiky č. S00755- OP-2016 zo dňa 16.02.2016 z r u š u j e a vec v r a c i a žalovanému na ďalšie konanie.“ o d ô v o d n e n i e : 1. Krajský súd v Bratislave v právnej veci žalobcu: Chiesi Pharmaceuticals GmbH, Gonzagagasse 16/16, 1010 Viedeň, Rakúsko, zast.: h&h PARTNERS, advokátska kancelária s.r.o., ul. Mäsiarska 6, 040 01 Košice, IČO: 44 323 760, proti žalovanému: Ministerstvo zdravotníctva Slovenskej republiky, Limbová 2, 837 52 Bratislava, o preskúmanie zákonnosti napadnutého rozhodnutia č. S00755-OP-2016 zo dňa 16.02.2016, rozhodol rozsudkom zo dňa 12.09.2019. 2. Najvyšší súd Slovenskej republiky (ďalej len ako „najvyšší súd“) prípisom zo dňa 22.07.2020, doručeným Krajskému súdu v Bratislave dňa 29.07.2020, spis vrátil bez rozhodnutia voči podanej kasačnej sťažnosti z dôvodu, že zistil, že v záhlaví vyššie uvedeného rozsudku krajského súdu je nesprávne uvedené označenie napadnutého rozhodnutia ako aj v jeho výroku, a to tak, že je nesprávne uvedené ako rozhodnutie žalovaného - Ministerstvo zdravotníctva Slovenskej republiky č. S00755- OP-2016 zo dňa 16.02.2016, pričom správne malo byť uvedené jeho označenie ako rozhodnutie ministra zdravotníctva Slovenskej republiky č. S00755-OP-2016 zo dňa 16.02.2016. Uvedené najvyšší súd odôvodnil tým, že z obsahu administratívneho spisu ako aj zo súdneho spisu vyplýva, že správnou žalobou bolo napadnuté rozhodnutie ministra zdravotníctva Slovenskej republiky č. S00755-OP-2016 zo dňa 16.02.2016, ktorý rozhodoval o rozklade proti rozhodnutiu Ministerstva zdravotníctva Slovenskej republiky č. Z53377-2015-OKCLP zo dňa 10.12.2015, a vzhľadom na na túto chybu nie je možné rozhodovať o kasačnej sťažnosti a je potrebné vykonať opravu. 3. Podľa § 143 Správneho súdneho poriadku (ďalej len „SSP“), správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 4. Podľa § 147 ods. 2 SSP, ak nie je ďalej ustanovené inak, použijú sa na uznesenie primerane ustanovenia o rozsudku vrátane ustanovenia § 139 ods. 4 a § 141. 5. Správny súd postupoval v zmysle záverov najvyššieho súdu, a preto vykonal predmetnú opravu v rozsudku č.k. 5S/87/2016-142 zo dňa 12. septembra 2019 a v zmysle ustanovenia § 143 SSP v spojení s ustanovením § 147 ods. 2 SSP uvedenú chybu opravil. 6. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z.z. v znení zákona č. 33/2011). Poučenie: Proti tomuto uzneseniu nie je prípustná kasačná sťažnosť (§ 439 ods. 2 písm. a) SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2020:1016200737.4 (dáta aktuálne k 10. 11. 2026). Záväzné je znenie zverejnené súdom.




